**CRITERIS D'AVALUACIÓ TECNOLOGIA 24-25**

Segons les disposicions legals catalanes en matèria educativa vigents en l’actualitat i tal com recull la recent Ordre ENS/108/2018, de 4 de juliol, l'avaluació dels aprenentatges dels alumnes d'educació secundària obligatòria ha de ser global, contínua i diferenciada atenent les matèries del currículum. En l'avaluació de final de curs, s'ha de decidir sobre el pas de curs d'acord amb la valoració del progrés global de cada alumne amb relació a l'assoliment de les competències dels diferents àmbits i matèries de l'etapa. Al final de l'etapa s'ha de decidir sobre l'obtenció del títol tenint en compte el grau d'assoliment d'aquestes competències.

Així mateix, s’especifica que la finalitat de l'avaluació és acompanyar i millorar el procés d'aprenentatge dels alumnes pel que fa als continguts i al grau d'assoliment de les competències, tenint en compte els ritmes i les potencialitats de cadascú. L'avaluació també ha de permetre als alumnes i als professors analitzar les dificultats del procés d'aprenentatge i trobar estratègies per superar-les.

L'avaluació serveix als professors i als centres per analitzar, valorar i reorientar, si cal, la seva acció educativa i per prendre les mesures oportunes per garantir que tots els alumnes assoleixin les competències previstes. Així mateix, proporciona informació per conèixer la situació del sistema educatiu amb la finalitat de millorar-lo.

Dins l’àmbit Científictecnològic, les competències bàsiques que s’avaluaran als quatre cursos de l’ESO són les següents:

| COMPETÈNCIES TECNOLÒGIQUES |
| --- |
| Competència 7. Utilitzar objectes tecnològics de la vida quotidiana amb el coneixement bàsic del seu funcionament, manteniment i accions a fer per minimitzar els riscos en la manipulació i en l’impacte mediambiental |
| Competència 8. Analitzar sistemes tecnològics d’abast industrial, avaluar-ne els avantatges personals i socials, així com l’impacte en la salubritat i el medi ambient |
| Competència 9. Dissenyar i construir objectes tecnològics senzills que resolguin un problema i avaluar-ne la idoneïtat del resultat |

**CONTINGUTS CLAU**

Els continguts clau que s’avaluaran en relació als continguts curriculars per cada curs seran els següents:

| 1r ESO | CONTINGUTS CURRICULARS | | | |
| --- | --- | --- | --- | --- |
| CONTINGUTS CLAU | procés tecnològic | desenvolupament de projectes | construcció d'objectes | materials |
| CC17 Objectes tecnològics de la vida quotidiana. | X | X | X | X |
| CC19 Manteniment tecnològic. Seguretat, eficiència i sostenibilitat. |  |  | X | X |
| CC21 Sistemes tecnològics industrials. Màquines simples i complexes. |  |  | X |  |
| CC23 Processos industrials. Mesures industrials per la sostenibilitat i contaminants industrials. |  |  |  | X |
| CC24 Disseny i construcció d’objectes tecnològics. | X | X | X |  |
| CC25 Aparells i sistemes d’informació i comunicació. | X | X |  |  |

| 2n ESO | CONTINGUTS CURRICULARS | | | |
| --- | --- | --- | --- | --- |
| CONTINGUTS CLAU | procés tecnològic | electricitat | processos de la vida quotidiana | llenguatges de programació |
| CC17 Objectes tecnològics de la vida quotidiana. | X |  | X |  |
| CC19 Manteniment tecnològic. Seguretat, eficiència i sostenibilitat. |  | X |  |  |
| CC20 Objectes tecnològics de base mecànica, elèctrica, electrònica i pneumàtica. |  | X |  |  |
| CC21 Sistemes tecnològics industrials. Màquines simples i complexes. |  |  |  | X |
| CC22 Corrent elèctric i efectes. Generació d’electricitat. |  | X |  |  |
| CC23 Processos industrials. Mesures industrials per la sostenibilitat i contaminants industrials. |  |  |  | X |
| CC24 Disseny i construcció d’objectes tecnològics. | X | X |  |  |
| CC25 Aparells i sistemes d’informació i comunicació. | X | X |  | X |

| 3R ESO | CONTINGUTS CURRICULARS | | | |
| --- | --- | --- | --- | --- |
| CONTINGUTS CLAU | Forces i Estructures | comunicacions | transmissió moviment | màquines tèrmiques |
| CC17 Objectes tecnològics de la vida quotidiana. | X | X | X | X |
| CC18 Mecanismes tecnològics de transmissió i transformació del moviment. |  |  | X |  |
| CC19 Manteniment tecnològic. Seguretat, eficiència i sostenibilitat. |  |  | X | X |
| CC20 Objectes tecnològics de base mecànica, elèctrica, electrònica i pneumàtica. |  | X | X | X |
| CC21 Sistemes tecnològics industrials. Màquines simples i complexes. |  |  | X | X |
| CC24 Disseny i construcció d’objectes tecnològics. | X |  |  |  |
| CC25 Aparells i sistemes d’informació i comunicació. | X | X |  |  |

| 4T ESO | CONTINGUTS CURRICULARS | | | |
| --- | --- | --- | --- | --- |
| CONTINGUTS CLAU | habitatge | electrònica | pneumàtica i hidràulica | robòtica |
| CC17 Objectes tecnològics de la vida quotidiana. | X | X | X | X |
| CC19 Manteniment tecnològic. Seguretat, eficiència i sostenibilitat. | X |  |  |  |
| CC20 Objectes tecnològics de base mecànica, elèctrica, electrònica i pneumàtica. |  | X | X | X |
| CC21 Sistemes tecnològics industrials. Màquines simples i complexes. |  |  | X | X |
| CC22 Corrent elèctric i efectes. Generació d’electricitat. |  | X |  |  |
| CC23 Processos industrials. Mesures industrials per la sostenibilitat i contaminants industrials. |  |  | X |  |
| CC24 Disseny i construcció d’objectes tecnològics. |  | X |  | X |
| CC25 Aparells i sistemes d’informació i comunicació. |  | X |  | X |

**FULL DE SEGUIMENT DE L’ALUMNAT**

Per avaluar l’alumnat s’usaran les rúbriques corresponents als continguts curriculars que s'imparteixen al llarg de l'any i que donaran informació sobre el nivell d’assoliment de cadascuna de les activitats curriculars seguint el següent barem:

* NA: no assolit: 1
* AS: assoliment suficient: 2
* AN: assoliment notable: 3
* AE: assoliment excel·lent: 4

Com a exemple, una mostra de com podria ser el full d’avaluació.

|  | Competència 7: | | | | Competència 8. | | | Competència 9 | |
| --- | --- | --- | --- | --- | --- | --- | --- | --- | --- |
|  | R1 | R2 | R3 | R4 | R5 | R6 | R7 | R8 | R9 |
| Alumne 1 |  |  |  |  |  |  |  |  |  |
| Alumne 2 |  |  |  |  |  |  |  |  |  |
| Alumne 3 |  |  |  |  |  |  |  |  |  |

El resultat del full d’avaluació es multiplicarà per 2.5 per ponderar-do a 10 punts. Per assolir la competència tecnològica s’haurà d’obtenir, com mínim, l’assoliment suficient (AS) de cadascuna de les competències bàsiques corresponents a la matèria. No quedarà assolit si una de les competències surt com a no assolida (NA).

* La nota mínima i necessària per assolir és AS.
* Els alumnes seguiran les equivalències de la taula. Aquest barem és el mateix per als alumnes amb adaptació curricular

| NOTA AVALUACIÓ | nota butlletí |
| --- | --- |
| De 8 a 10 | Assoliment Excel·lent |
| De 6,5 a 7,9 | Assoliment Notable |
| De 5 a 6,4 | Assoliment Suficient |
| De 0 a 4.9 | No Assoliment |

Avaluació en cas de COVID-19: es lliuraran activitats avaluables als alumnes que hagin contret el COVID-19 i a aquells que siguin contactes estrets. Un cop es reincorporin a l’aula es realitzarà, si cal, una prova escrita o bé es farà la mitjana de les notes que tenen.

Avaluació no presencial: el professor proposarà activitats avaluables dintre el marc de les activitats programades en aquell moment, adaptant la rúbrica a cada cas particular.

RECUPERACIONS .

1. Per recuperar les avaluacions pendents es farà al llarg del curs tenint en compte la mitjana de totes les activitats que s’hagin fet des del començament. Si la mitjana d’aquestes arriba a l’assoliment suficient, queden superats els trimestres anteriors que hagin quedat no assolits.
2. Assignatures pendents d’altres cursos: Als alumnes que tinguin la matèria suspesa de cursos anteriors, els hi quedarà aprovada automàticament si assoleixen les competències del curs que actualment estiguin cursant. En el cas de 4t de la ESO que és optativa i no la cursin, se’ls farà fer un treball basat amb les competències del curs anterior per poder aprovar la matèria

**ALUMNES NOUVINGUTS**

1. Els alumnes nouvinguts amb dificultats de llenguatge que no assoleixin les competències bàsiques pròpies de les matèries impartides en el Departament de Tecnologia obtindran la qualificació d’insuficient (NA) i un informe específic personalitzat sobre la seva evolució acadèmica (PI).
2. Els alumnes de segon any i els que no presentin dificultats en el llenguatge, se seguirà per a la seva avaluació, els mateixos criteris que els alumnes amb adaptació.
3. Alumnes amb PI: aquests alumnes seran avaluats amb els criteris específics.